इससे पहले लगे थे 46 साल; वनडे, टी-20 मिलाकर हम पाकिस्तान से भी पिछड़े
India Cricket Team Records; How many times India lost by 10 wickets in ODI?  पिछले 3 साल में भारत की हार की वजहें क्या रहीं। इसके साथ ही कुछ इंटरेस्टिंग आंकड़ों पर नजर डालेंगे...
ऑस्ट्रेलिया ने भारत को दूसरे वनडे में 10 विकेट से हरा दिया। इस हार के साथ टीम इंडिया ने पिछले 3 साल में वनडे और टी-20 फॉर्मेट मिलाकर चौथी बार 10 विकेट से मैच गंवाया। भारत ने 1974 में वनडे और 2006 में टी-20 खेलना शुरू किया। 2019 तक 46 सालों में भारत ने केवल 4 ही बार इन 2 फॉर्मेट में 10 विकेट के अंतर से हार झेली थी। लेकिन, पिछले 38 महीनों में टीम इंडिया ने इस आंकड़े को दोगुना कर लिया।
पड़ोसी देश पाकिस्तान भी इस मामले में हमसे बेहतर है। टीम अब तक लिमिटेड ओवर्स के फॉर्मेट में 6 ही बार 10 विकेट के अंतर से मैच हारी है। आगे स्टोरी में हम जानेंगे कि टेस्ट प्लेइंग नेशंस के 12 देशों में किस टीम ने सबसे ज्यादा बार 10 विकेट के अंतर से व्हाइट बॉल क्रिकेट मैच गंवाए हैं। भारत को किन टीमों ने इस अंतर से हराया और कुछ इंटरेस्टिंग आंकड़ों पर भी नजर डालेंगे।
सबसे पहले देखें टेस्ट खेलने वाले 12 देशों में किस टीम ने वनडे और टी-20 फॉर्मेट मिलाकर सबसे ज्यादा बार 10 विकेट की हार झेली हैं...
ऑस्ट्रेलिया-साउथ अफ्रीका ने सबसे ज्यादा बार हराया
टीम इंडिया ने वनडे में 1028 और टी-20 में 199 मुकाबले खेले हैं। वनडे में 6 और टी-20 में टीम को 2 बार 10 विकेट से हार झेलनी पड़ी। इनमें से 4 टीम को पिछले 38 महीनों के दौरान देखने को मिली। वनडे में दोनों बार ऑस्ट्रेलिया और टी-20 में इंग्लैंड और पाकिस्तान ने टीम को टी-20 वर्ल्ड कप में इस अंतर से हराया।
1974 से 2019 तक टीम इंडिया को दोनों फॉर्मेट में 4 ही बार इस अंतर से हार झेलनी पड़ी थी। इनमें साउथ अफ्रीका ने सबसे ज्यादा 2 और वेस्टइंडीज-न्यूजीलैंड ने हमें एक-एक बार हराया था। लेकिन अब ऑस्ट्रेलिया ने भी हमें 2 बार इस अंतर से हरा दिया है।
ग्राफिक में देखें वनडे में भारत को 10 विकेट से हराने वाली टीमें...
171वां वनडे मुकाबला 10 विकेट से गंवाता है भारत
टीम इंडिया ने वनडे में वैसे तो 539 मुकाबले जीते और 437 हारे हैं, लेकिन टीम को हर 171वें वनडे मुकाबले में 10 विकेट से हार झेलनी पड़ती है। टी-20 में यह आंकड़ा 99 है। दोनों फॉर्मेट मिलाकर टीम ने कुल 1227 मैच खेले हैं। 666 में टीम को जीत और 500 में हार मिली। इस तरह व्हाइट बॉल फॉर्मेट में टीम इंडिया को हर 153वें मुकाबले में 10 विकेट की हार झेलनी पड़ती है। जो टॉप-8 टेस्ट टीमों में श्रीलंका के बाद सबसे खराब है।
पाकिस्तान भी भारत से आगे
भारत ने जहां व्हाइट बॉल फॉर्मेट में 8 बार 10 विकेट से मुकाबले गंवाए हैं। वहीं पड़ोसी देश पाकिस्तान इस मामले में हमसे बेहतर है, टीम ने 3 बार वनडे और 3 ही बार टी-20 में इस अंतर से मैच गंवाए। वनडे में टीम ने कुल 948 और टी-20 में सबसे ज्यादा 215 मैच खेले हैं।
टीम को हर 71वें टी-20 में 10 विकेट से हार झेलनी पड़ती है, लेकिन वनडे में यह आंकड़ा 316 है। दोनों फॉर्मेट मिला दें तो कुल 1163 मुकाबलों में टीम को भारत से कम 6 बार इस अंतर से हार झेलनी पड़ी। यानी टीम को 193 मुकाबलों बाद व्हाइट बॉल में 10 विकेट से हार मिलती है, जो टीम इंडिया से बेहतर है।
वर्ल्ड चैंपियन इंग्लैंड हर 136वां मुकबला हारता है
टी-20 और वनडे वर्ल्ड कप का डिफेंडिंग चैंपियन इंग्लैंड हर 136वां व्हाइट बॉल मुकाबला 10 विकेट से हारता है। लेकिन टोटल 10 विकेट से हार में टीम भारत से आगे है। इन्हें वनडे में 6 और टी-20 में एक ही बार इस अंतर से हार मिली। इस तरह टीम को वनडे में हर 129वें मुकाबले में इस अंतर से हार झेलनी पड़ती है।
वेस्टइंडीज और न्यूजीलैंड भी इस मामले में हमसे आगे हैं। दोनों ने व्हाइट बॉल फॉर्मेट में 5-5 बार 10 विकेट से मैच हारे हैं। विंडिज ने वनडे में 4 और न्यूजीलैंड ने 3 बार इस अंतर से मैच हारे। वहीं टी-20 में न्यूजीलैंड ने 2 और विंडीज ने एक बार इस अंतर से मैच गंवाया।
टॉप टीमों में श्रीलंका ही भारत से खराब 
टेस्ट खेलने वाले टॉप देशों में श्रीलंका का रिकॉर्ड ही भारत से खराब है। टीम ने वनडे के 881 मुकाबलों में 6 और टी-20 के 176 मुकाबलों में 3 बार 10 विकेट से हार झेली। यानी दोनों फॉर्मेट में टीम ने 9 मुकाबले इस अंतर से गंवाए और टीम व्हाइट बॉल फॉर्मेट का हर 117वां मुकाबला इस अंतर से हारती है।
बांग्लादेश-जिम्बाब्वे का रिकॉर्ड सबसे खराब
टेस्ट खेलने वाले देशों में बांग्लादेश का रिकॉर्ड सबसे खराब है। टीम को वनडे में 12 और टी-20 में एक बार 10 विकेट से हार का सामना करना पड़ा है। यहां तक पहुंचने के लिए टीम ने दोनों फॉर्मेट में 555 ही मुकाबले खेले। यानी टीम हर 42वां मुकाबला 10 विकेट से गंवाती है।
जिम्बाब्वे इस मामले में उनके बाद है। टीम ने टी-20 में 3 और वनडे में 9 मुकाबले 10 विकेट से हारे हैं। ओवरऑल टीम हर 56वां मैच 10 विकेट से हारती है।
ऑस्ट्रेलिया का रिकॉर्ड सबसे शानदार
भारत को वनडे सीरीज के दूसरे मुकाबले में 10 विकेट से हराने वाली कंगारू टीम का रिकॉर्ड इस मामले में टॉप देशों में सबसे शानदार है। टीम को अब तक एक ही बार इस अंतर से हार झेलनी पड़ी, वो भी वनडे फॉर्मेट में। टी-20 फॉर्मेट में उन्हें अब तक किसी भी देश ने 10 विकेट से नहीं हराया। ऑस्ट्रेलिया ने 977 वनडे और 174 टी-20 खेले हैं, लेकिन उन्हें कोई भी टीम दूसरी बार 10 विकेट के अंतर से हरा नहीं सकी।
साउथ अफ्रीका का रिकॉर्ड भी इस मामले में बेहतरीन है। उन्हें 2 ही बार 10 विकेट के अंतर से हार मिली है। दोनों ही वनडे फॉर्मेट में आई, टी-20 में उन्हें भी अब तक इस अंतर से हार नहीं मिली। यानी टीम को 10 विकेट की हार मिलने में 408 मैच लगते हैं, जो वाकई में शानदार है।
आयरलैंड और अफगानिस्तान की टीमें भी टेस्ट खेलती हैं। आयरलैंड को जहां 144 वनडे और 184 टी-20 मुकाबले में एक ही बार 10 विकेट से हार मिली। वहीं अफगानिस्तान को 141 वनडे और 110 टी-20 मुकाबलों के बाद भी अब तक इस अंतर से हार देखने को नहीं मिली है।
तीसरा वनडे बुधवार को 
भारत-ऑस्ट्रेलिया के बीच वनडे सीरीज का आखिरी मुकाबला बुधवार को चेन्नई में खेला जाएगा। दोपहर 1:30 बजे से यह मुकाबला शुरू होगा। सीरीज का पहला मैच भारत और दूसरा ऑस्ट्रेलिया ने जीता, इस तरह 3 मैचों की सीरीज 1-1 की बराबरी पर है। तीसरा मैच जीतने वाली टीम सीरीज जीत जाएगी।
4 साल से घर में वनडे सीरीज नहीं हारा भारत 
टीम इंडिया को घर में पिछले 4 साल से कोई टीम वनडे सीरीज नहीं हरा सकी है। आखिरी बार टीम को मार्च 2019 में ऑस्ट्रेलिया ने ही 3-2 के अंतर से 5 वनडे की सीरीज हराई थी। उसके बाद टीम इंडिया ने घर में 7 सीरीज खेली, लेकिन एक में भी हार नहीं मिली। टीम ने सभी सीरीज जीतीं। इनमें ऑस्ट्रेलिया को भी टीम ने एक बार हराया।
न्यूजीलैंड, श्रीलंका, साउथ अफ्रीका और इंग्लैंड को भी इस दौरान 1-1 बार भारत में वनडे सीरीज गंवानी पड़ी। वेस्टइंडीज ने तो इस दौरान 2 बार भारत में वनडे सीरीज गंवाई।
क्रिकेट से जुड़ी ये खबरें भी पढ़ें....
यूपी WPL प्लेऑफ में पहुंचने वाली तीसरी टीम:गुजरात को 3 विकेट से हराया; ग्रेस हैरिस ने खेली 72 रन की मैच जिताऊ पारी
यूपी वॉरियर्ज ने पहली विमेंस प्रीमियर लीग के प्लेऑफ में प्रवेश कर लिया है। टीम ने गुजरात जायंट्स को रोमांचक मुकाबले में 3 विकेट से हराया। इस जीत के साथ ही टीम प्ले ऑफ में प्रवेश करने वाली तीसरी टीम बनी। मुंबई और दिल्ली पहले ही क्वालिफाई कर चुकी हैं। लीग की बाकी 2 टीमें बेंगलुरु और गुजरात प्लेऑफ की रेस से बाहर हो चुकी हैं। पढ़ें पूरी खबर
लेफ्ट आर्म पेसर्स के आगे भारत की बैटिंग फेल:बोल्ट ने वनडे तो शाहीन ने T-20 वर्ल्ड कप से बाहर कराया था; कई बार टॉप ऑर्डर बिखरा
चैंपियंस ट्रॉफी 2017 का फाइनल मैच। इंग्लैंड के द ओवल मैदान भारत और पाकिस्तान की टीमें आमने-सामने थीं। टॉस हारकर पहले बैटिंग करने आई पाकिस्तान ने 337 रन बनाए। रोहित शर्मा, शिखर धवन और विराट कोहली जैसे मजबूत टॉप ऑर्डर के सामने ये टारगेट चेज होता नजर आ रहा था। लेकिन 9 ओवर खत्म होते ही टीम इंडिया का स्कोर 33/3 हो गया। रोहित, धवन और कोहली तीनों पवेलियन में, वजह सिर्फ मोहम्मद आमिर। पढ़ें पूरी खबर